Voel gemaklik met ander mense - www.bybelkennis.co.za
We are too prone to engrave our trials in marble and write our blessings in sand. —C.H. Spurgeon
Dit is maklik en gou om in 'n groep agter te kom watter mense invloed het. As daar een kenmerk is wat mense motiveer en oortuig om jou leiding te volg, is dit vertroue. As jy vertroue met leiding en sukses in die verlede kan kombineer, het jy 'n kragtige kombinasie. Dit is moontlik vir iemand om te weet waarheen hy op pad is, maar hy het net nie die vertroue om ander te oortuig om hom te volg nie. Vertroue is aansteeklik. Julle geloofsvertroue moet julle dus nie prysgee nie: dit hou groot beloning in (Hebreërs 10:35).
Die mense met wie ons assosieer het 'n groot invloed op ons vertrouensvlakke. Mense om ons bou ons vertroue op of breek dit af. Mense wat ander se vertroue afbreek, sien altyd die negatiewe kant van 'n saak raak. Christene gaan deur tye van toetsing; hulle wonder of God werklik in elke behoefte kan voorsien. Dit is dan maklik om in jou vermoëns te begin twyfel. Maar vertroue hou 'n groot beloning in. Dit is baie moeilik vir diegene wat nie in hulleself glo nie om geloof in ander te hê.